b"\n_START_ARTICLE_\nFont de la Puda\n_START_SECTION_\nDescripci\xc3\xb3\n_START_PARAGRAPH_\nEs tracta d'una font adossada a una resclosa o peixera situada als afores de Concabella al costat de la carretera de T\xc3\xa0rrega que aprofita l'aigua d'una mina propera._NEWLINE_L'aigua de la resclosa est\xc3\xa0 canalitzada i es condueix a una bassa mitjan\xc3\xa7ant un mur de pedra constru\xc3\xaft amb carreus de pedra regulars de grans dimensions disposats en forma de graonat, formant una estructura de presa. Aquesta resclosa tenia la funci\xc3\xb3 de derivar l'aigua amb destinaci\xc3\xb3 al reg._NEWLINE_Adossada a la resclosa trobem una font de la qual es conserva el broc per\xc3\xb2 que actualment no s'utilitza i est\xc3\xa0 cobert per vegetaci\xc3\xb3 i per l'aigua que prov\xc3\xa9 de la mina i es condueix cap a la resclosa."